NGC 5005

Ο NGC 5005 ή Caldwell 29 είναι σπειροειδής γαλαξίας στον αστερισμό Κύνες Θηρευτικοί. Έχει σχετικά λαμπρό πυρήνα και δίσκο με πολλές λωρίδες σκόνης. και υψηλή επιφανειακή φωτεινότητά του επιτρέπει την παρατήρησή του με μεγάλα ερασιτεχνικά τηλεσκόπια. Οι εκτιμήσεις για την απόστασή του από το Γαλαξία μας είναι μεταξύ 45 και 113 εκατομμυρίων ετών φωτός, με μέση τιμή στα 65 εκατομμύρια έτη φωτός. Τον ανακάλυψε ο αστρονόμος Ουίλιαμ Χέρσελ (William Herschel) την 1η Μαΐου 1785.

 Υπερκαινοφανής 
Έχει παρατηρηθεί ένας υπερκαινοφανής στον γαλαξία αυτόν. Ονομάστηκε SN 1996ai και ήταν τύπου Ia.Transient Name Server entry for SN 1996ai. Retrieved 30 March 2023.

 Χαρακτηριστικά 
Ο NGC 5005 είναι γαλαξίας LINER. Οι πυρήνες τέτοιων γαλαξιών έχουν ασθενώς ιονισμένα αέρια. Η πηγή της ενέργειας που τα ιονίζει είναι θέμα έντονης επιστημονικής διαμάχης, με ορισμένους επιστήμονες να υποστηρίζουν πως οι γαλαξίες αυτοί έχουν Ενεργό Γαλαξιακό Πυρήνα με μία ή και περισσότερες υπερμαζικές μελανές οπές ενώ άλλοι θεωρούν πως τα αέρια ιονίζονται εξαιτίας του σχηματισμού νέων αστέρων. Επίσης έχει ανακαλυφθεί πως υπάρχει πηγή εκπομπής ακτίνων Χ στον πυρήνα του NGC 5005, γεγονός που υποδηλώνει πως υπάρχει υπερμαζική μελανή οπή.

Γαλαξίας-συνοδός
Ο NGC 5005 και ο παραπλήσιος γαλαξίας NGC 5033 σχηματίζουν ζεύγος βαρυτικά αλληλεπιδρώντων γαλαξιών, χωρίς όμως να προκαλούν παραμορφώσεις ο ένας στον άλλο καθώς η μεταξύ τους απόσταση είναι αρκετά μεγάλη.

Παραπομπές

Αναφορές

Εξωτερικοί σύνδεσμοι


Κατηγορία:Σπειροειδείς γαλαξίες
Κατηγορία:Θηρευτικοί Κύνες
5005
45749
08256
Κατηγορία:Γαλαξίες LINER
029